## L’Institut Superior d’Ensenyances Artístiques de la Comunitat Valenciana organitza el festival ‘Dansa fa costat’ per a col·laborar en la reconstrucció del teixit sociocultural de Paiporta

*** Alumnes del Conservatori Superior de Dansa de València Nacho Duato han actuat en este municipi afectat per la riuada
* S’han exhibit set peces de dansa contemporània, dos de dansa espanyola i una de dansa clàssica**

L’Institut Superior d’Ensenyances Artístiques de la Comunitat Valenciana (ISEACV) ha organitzat el festival ‘Dansa fa costat’ per a col·laborar des de l’àmbit artístic en la reconstrucció del teixit sociocultural de Paiporta, un dels municipis que ha vist les seues infraestructures culturals especialment afectades per la riuada.

La directora de l’ISEACV, Fani Blanch, ha assistit este dissabte a la representació a l’aire lliure, en la qual alumnat del Conservatori Superior de Dansa de València Nacho Duato de l’assignatura Disseny i Elaboració de Projectes, de l’especialitat de Coreografia i Interpretació, ha actuat per a posar en pràctica els coneixements adquirits.

Cada any, els alumnes d’estos estudis artístics duen a terme esta iniciativa, que acosta la dansa a la ciutadania. En esta edició, després de la riuada del 29 d’octubre, han decidit modificar els projectes en els quals s’estava treballant per a col·laborar culturalment amb un dels municipis més danyats per la riuada.

Este dissabte han participat en el festival 22 alumnes ballant i 21 alumnes de la classe de Desenrotllament i Elaboració de Projectes, que han ideat i executat el projecte. S’han exhibit set peces de dansa contemporània, dos de dansa espanyola i una de dansa clàssica.

El festival ha finalitzat amb una activitat participativa, en la qual el públic ha pogut unir-se a l’actuació ballant amb l’alumnat del conservatori.

Fecha: 29/03/2025